Утвърдил: /п/

Председател П.Неделчев

ПРОТОКОЛ

№1

от дейността на КОМИСИЯТА за провеждане на конкурс за длъжността

„СИСТЕМЕН АДМИНИСТРАТОР“– 1 БР.

Днес, 26. 05. 2023 год., в Съдебна палата на Окръжен съд, град Силистра, III етаж, кабинет № 23, заседава Комисия назначена със заповед № 166 от 20. 04. 2023 год. на Адм. Ръководител – Председател на Окръжен съд - Силистра, в състав:

**ПРЕДСЕДАТЕЛ: Л. Стоилкова**

**ЧЛЕНОВЕ: В. Христова**

**Г. Спасов**

със задачи:

**1.** Проверка редовността на документите на кандидатите за участие в конкурса и обявяване на допуснатите до ВТОРИ ЕТАП.

**2.** Приемане на РЕГЛАМЕНТ и МЕТОДИКА, относно провеждане на конкурса за длъжността „Съдебен деловодител”.

След проведен първи етап „Проверка на документи и допускане до участие” до втори етап на конкурса за длъжността „Системен администратор” в Окръжен съд - Силистра, е допуснат кандидатът:

|  |  |  |
| --- | --- | --- |
| **№** | **Входящ номер** | **Трите имена на кандидата** |
| 1. | 1/18.05.2023г. | Красимир Симеонов Кермедчиев |

Няма недопуснати кандидати.

Комисията ПРИЕ следния РЕГЛАМЕНТ, относно провеждане на втори и трети етап на конкурса, както и МЕТОДИКА за оценяване:

Вторият етап от конкурса включва решаване на тест от 20 въпроса, свързани със знания в областта на компютърните технологии - Компютърна мрежа, Windows Workstation, Windows Server и Active Directory

Въпросите ще бъдат равнопоставени по трудност и характер, но различни по съдържание. Всеки кандидат ще получи по един тест, на който ще бъде обозначен в горния ляв ъгъл число, върху което има поставен печат на съда.

Всеки кандидат ще получи малък плик, в който се съдържа лист, на който ще трябва да запише номера, който е обозначен на теста му, а срещу него да посочи името си. Листчето се сгъва и поставя в плика, който се запечатва собственоръчно от участника и се подписва върху мястото на залепване от него. Член на комисията събира малките пликове, поставя върху подписа на участника печат и ги вкарва в по – голям плик, който също се залепва, подписва и подпечатва от членовете на комисията и предава на съхранение в служителя Човешки ресурси към СсОС.

Оценяването на отговорите на въпросите от теста се извършва от всеки един член на комисията, като кандидатите получават по 1 точка за всеки верен отговор на теста от цялата комисия.

Максималният брой точки от теста е 20. Крайната оценка от теста е оценка по шестобалната система като за всеки верен отговор се умножава с 0,2 и се прибавя минималната оценка 2. т.е. се получава таблицата в която се съпоставя за всеки брой верни отговори (от 0 до 20) - съответната оценка по шестобалната система (от 2 до 6):

|  |  |
| --- | --- |
| Верни отговори | Оценка |
| 0 | 2 |
| 1 | 2.2 |
| 2 | 2.4 |
| 3 | 2.6 |
| 4 | 2.8 |
| 5 | 3 |
| 6 | 3.2 |
| 7 | 3.4 |
| 8 | 3.6 |
| 9 | 3.8 |
| 10 | 4 |
| 11 | 4.2 |
| 12 | 4.4 |
| 13 | 4.6 |
| 14 | 4.8 |
| 15 | 5 |
| 16 | 5.2 |
| 17 | 5.4 |
| 18 | 5.6 |
| 19 | 5.8 |
| 20 | 6 |

Крайната оценка е средноаритметично число от оценките на всеки проверяващ по шестобалната система.

Продължителността на времето за отговори на въпросите от теста е 90 (деветдесет) минути.

За третия етап се класират участниците, които са получили не по-малко от 13 точки от втория етап или оценка 4,60.

III ЕТАП – СЪБЕСЕДВАНЕ С КАНДИДАТИТЕ

На всички кандидати ще бъдат задавани еднакви въпроси, предварително приготвени и одобрени от комисията, които въпроси ще бъдат свързани с информация, относно комуникативност, начин на изразяване, мотивация за заемане на длъжността, професионален опит. Събеседването ще бъде оценявано по шестобална система с точност до 0.50 за цялостно представяне от всеки един член на Комисията. Оценката на всеки кандидат ще бъде оформена като средно аритметично от поставените общи оценки по отделно от всеки член на комисията, съгласно лист за оценка.

Вторият етап на конкурса ще се проведе на 14. 06. 2023 година от 10:00 часа в сградата на Окръжен съд, град Силистра, за която дата и час да се уведоми допуснатият участник в конкурса.

Настоящият протокол да се докладва на Административния ръководител на Окръжен съд – Силистра за одобрение, след което да се публикува на интернет страницата на съда.

Заседанието на комисията приключи в 11:30 часа.

**ПРЕДСЕДАТЕЛ: /п/**

**/Л.Стоилкова/**

**ЧЛЕНОВЕ: 1. /п/**

**/В.Христова/**

**2. /п/**

**/Г.Спасов/**